Aɣtas n ulesses n snat-a n tẓegwa yettwasmidden yernu fuken tisekkirin tiglugnanin deg wayen yerzan tiẓgi n Buyilef deg tɣiwant n Fesdis, am wakken ay yettunefk usireg n wammad i yiwen n yimsefti seg Tbatent. Deg wayen yerzan tiẓgi n Herkala, deg tɣiwant n Meṛwana, gren-d tiɣri i timmazwert i lmend n usefti deg teẓgi-a, ɣef wakken ay d-yenna Boulezazene i Tnegga n Yisalan n Zzayer.
Snat-a n tẓegwa ad asent-d-gen tallunin n ucali d umzel ara yesɛun akk isgulaf yernu ad sqedcen tinegwa ur yettḍurrun agama i lmend n waya.
Yerna-d umasay-a dakken fuken yikataren d yimeggiyen n tẓegwa tazrawt n usnegmu n teẓgi n umzel deg Tizɣiwin, deg tɣiwant n Taẓult yernu tettwaqbel tezrawt-a ɣer tmehla tamatut n tẓegwa am wakken ay tettwazen ɣer uɣlif n tmaḍirt.
Tiẓgi-a tesɛa tajumma n 41,5 n yiqeṭṭaren, gar-asen 13 n yiqeṭṭaren d aḥric seg usuddis n usedhu yeqqnen ɣer ugzum n tillumẓa d waddal ay yettweṣken deg 1980, ɣef wakken ay d-yenna Mass Boulzazene.
Aɣawas n useqɛed d win aydeg ara tili tallunt tawaculant, ammas n yimeẓla, tallunt n umzel, anrar n usdar d yimecwaṛen addalanen, ɣef wakken ay d-ixebber.
kab_Latn kab_Latn kab_Latn kab_Latn kab_Latn